LWAKi omuwala gwe nkwana ayagala nnyo okwegatta kuba buli lwe mugamba tagaanako? Kumpi musaba buli lunaku. Tasoma abeera mu bazadde be.
Ndowooza omusanga ng’ali mu mbeera eyagala okwegatta, ate mulabika muli bavubuka kansuubire nti obulwadde mubufaako nga
mukoseza kkondomu.
Ekirala, omuwala ono gwe mu kulaba kwo ali mu mbeera etya?
Kubanga ennaku zino abavubuka balowooza nti okwegatta
baagifuula bizinensi, kale bw’omugamba okwegatta amanya nti agenda kufuna ku kasente, oba olina ky’ogenda okumuwa.
Oba bwekityo bwekiri ono mwana wange yeetunda.
Era tomutwala nga mukwano gwo wabula ayagala ssente zo. Ogambye nti omuwala ono tasoma ekitegeeza ali mu mbeera ya
kusoma.
Kitegeeza nti ali mu bwetaavu bwa kubeera nga mufumbo. Kale atya okugaana kubanga oyinza okumuleka ate nga ggwe ssuubi ly’alina.
Abawala abali mu mbeera eno bangi ddala. Era abasinga bamala gakkiriza olw’embeera.
Kale weetegereze embeera ze oba akwagalira ddala kubanga ayinza okuba ng’akkiriza mwegatte olw’okuba alina by’akusuubiramu ng’alowooza bw’anaagaana ng’omulekawo.
lug_Latn lug_Latn bem_Latn lug_Latn lug_Latn lug_Latn lug_Latn lug_Latn umb_Latn lug_Latn lug_Latn lug_Latn